recursal/SuperWikiNEXT-32B huggingface dataset:
*Se pekerside for andre forekomster av Bryggetorget.*

**Bryggetorget** (1–19, 2–14) er en plass på Aker Brygge i Oslo.

Gatene Beddingen, Fjordalleen, Holmens gate og Sjøgata munner ut på Bryggetorget. Ved torget ligger bygninger fra 1980-tallet i variert arkitektur, som skaper en opplevelsesrik plass. Husrekken nr. 1-19 ble utformet av arkitektfirmaet Niels Torp og oppført i 1987-89. Kunstverket «Av en snegls dagbok», utført av Geir Stormoen, vant en konkurranse om utsmykking og ble satt opp nordøst på torget i 1989, med to sjøanemoner, en konkylie, en snegle, sju forhøyninger av varierende størrelse og en liten forsenkning som vannbasseng. Mellom 2014 og 2015 ble store deler av plassen bygget om som en del av opprustingsplanen «Nye aker brygge» og den opprinnelige kunstinstitusjonen «Av en snegls dagbok» ble byttet ut med en kalt «South (Oslo)» av Jacqueline Donachie.

Plassen vender mot en kanal mellom Aker brygge og Tjuvholmen, og langs kaien her ligger det småbåter. En gangbro fører over kanalen.

I første etasje ut mot toget finnes serveringssteder, og torget er et svært populært sted å oppholde seg i sommersesongen.

Ved torget ligger kulturhuset Felix med kino og konferansesenter. Felix kino ble drevet fra 1989 til 2012, og gjenåpnet i 2019.

Referanser
----------

1. ↑  Moland, Tallak: *Oslos byrom gjennom 200 år.* Oslo: Press, 2014, side 364. ISBN 978-82-7547-745-1.
2. ↑  «NLA». *gammel.landskapsarkitektur.no*. Besøkt 16. august 2020. [*død lenke*]
3. ↑  «Jacqueline Donachie — South (Oslo), 2015». *jacquelinedonachie.co.uk*. Arkivert fra originalen 6. mai 2021. Besøkt 16. august 2020.
4. ↑  *Oslo får ny privat kino: Felix kino gjenoppstår*. kinomagasinet.no, 13.2.2019. Besøkt 8.3.2020.

Eksterne lenker
---------------

* (en) Bryggetorget, Oslo – kategori av bilder, video eller lyd på Commons Rediger på Wikidata
* Oslo byleksikon
* «Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
* Flyfoto av Bryggetorget sett fra syd, med kartmulighet

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** Sentralt stedsnavnregister
 |
**Torolf Raa** (født 2. mai 1933 i Bergen) er en norsk tidligere diplomat og ambassadør.

Han er siviløkonom, og har som mange andre diplomater studert ved Collège d'Europe i belgiske Brugge,
og studert statsvitenskap ved University of California, Berkeley, med resultatet Master of Arts. Fra 1963 til 2001 jobbet han for det norske utenriksdepartementet, han var deltaker på NATO Defense College, Roma, !977. Han var formann for United Nations Memorial Cemetery i Korea (UNMCK) 1999-2000, og president for YongPyong International Ski Festival, Sør-Korea, 1999-2001. Han arbeidet noen år som partner i *Norscan Partners* i Oslo, et firma som siden 1991 har drevet med forretningsutvikling.

Han ble utnevnt til kommandør av St. Olavs Orden i 1991, og er tildelt indonesisk og sørkoreansk storkors.

Posteringer
-----------

* 1983–1988 ambassadør ved Norges ambassade i Bagdad, Irak

Det var sommeren 1984 at Raa ga Irak en muntlig démarche fordi en irakisk tjenestemann hadde vervet Arne Treholt.
* 1988–1994 ambassadør ved Norges ambassade i Jakarta, Indonesia
* 1994–1997 leder for forhandlinger ved Verdens handelsorganisasjon (WTO) i Genève
* 1997–2001 ambassadør ved Norges ambassade i Seoul, Sør-Korea

Referanser
----------

1. ↑  *Torolf Raa* i Store norske leksikon
2. ↑  *Europa-colleget på besøk i Oslo* i Aftenposten den 22. mars 1960.
3. ↑  *Treholt-saken: Forsiktig norsk reaksjon overfor Irak* i Aftenposten den 12. juli 1984.

|  |  |
| --- | --- |
| Oppslagsverk/autoritetsdata | Store norske leksikon
 |
**Erik Stensrud Pedersen** (født 11. oktober 1967) er en norsk fotballspiller som nå har trappet ned til Pors Grenlands fjerdelag i 6. divisjon, men som inntil sesongen 2005 spilte for klubbens A-lag. Som junior spilte han for Storm og Eidanger før han i 1984 ble hentet til Odds Ballklubb, der han var med å vinne norgesmesterskapet for junorer året etter. I 1988 ble han hentet til Tromsø og i 1991 til Viking, der han samme år ble seriemester. På denne tiden var han kjent som et av Norges største talenter og var en av *Drillos engler*, som han tok med seg fra OL-landslaget til A-landslaget da han ble trener der. Det ble imidlertid kun med 10 kamper mellom 1990 og 1992, i tillegg til 10 aldersbestemte landskamper.

En viktig grunn til at han falt ut av landslaget var skadeproblemer, og i 1994 gikk han hjem til Odd igjen, der han bidro til å få klubben opp i 1. divisjon, før han året etter dro tilbake til Viking. 
Da kontrakten med Viking utløp ved utgangen av oktober 1996, skrev han 1. november 1996 under for skotske Dundee United, der han var med å ta cupsølv, før han sommeren 1999 for tredje gang dro til Odd, som nå var havnet i Tippeligaen. Her var han med å vinne cupen i 2000, og gjorde seg bemerket ved å vise frem sin leopardmønstrede tanga foran TV-kameraene etter at seieren var et faktum. Klubben ville imidlertid ikke gi Pedersen ny kontrakt etter sesongen 2002, og etter å ha skrevet et offentlig bred der han kritiserte Odd-ledelsen etter noter dro han til Danmark for å finne en klubb der. Det klarte han ikke, og dro derfor til Pors Grenland som da spilte i 2. divisjon. Her var han med på opprykket til 1. divisjon i 2003, og var en viktig brikke for klubben i 1. divisjon både i 2004 og 2005, da han ga seg på grunn av ryggproblemer. Fra sommeren 2006 spilte han imidlertid fotball igjen, dog på et langt lavere nivå.

Klubbkarriere
-------------

|
|  |
| Klubb | Kamper\* | Mål\* | Periode |
| Norges flagg Odds Ballklubb | ? | ? | 1984-1987 |
| Norges flagg Tromsø | 59 | 9 | 1988-1990 |
| Norges flagg Viking | 61 | 7 | 1991-1993 |
| Norges flagg Odds Ballklubb | 19 | 5 | 1994 |
| Norges flagg Viking | 46 | 5 | 1995-1996 |
| Skottlands flagg Dundee United | 63 | 0 | 1996-1999 |
| Norges flagg Odd Grenland | 46 | 1 | 1999-2001 |
| Norges flagg Pors Grenland | ? | ? | 2002-2005 |
|

\* Kun seriekamper.

Referanser
----------

1. ↑   transfermarkt.com, Transfermarkt spiller-ID 170401, besøkt 9. oktober 2017[Hentet fra Wikidata]
2. ↑  «Pedersen proff-klar». *Aftenposten*. 29. oktober 1996. s. 50.

Eksterne lenker
---------------

* (en) Erik Pedersen – Transfermarkt Rediger på Wikidata

* (en) Erik Pedersen – Soccerbase.com Rediger på Wikidata

* (en) Erik Pedersen – FootballDatabase.eu Rediger på Wikidata

* (en) Erik Pedersen – EU-Football.info Rediger på Wikidata

* (no) Erik Pedersen – Norges Fotballforbund Rediger på Wikidata

* (en) Erik Pedersen – FBref Rediger på Wikidata
* Profil hos Tromsø IL
* Profil hos Viking FK

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN
 |
**Torolf Smedvig** (født 15. februar 1917 i Stavanger, død 26. juli 1977) var en norsk skipsreder og offshore-entreprenør.

Han begynte sin karrière i faren Peder Smedvig sitt firma i 1937, etter at han hadde avlagt handelsskoleeksamen. I årene 1944–1945 ledet han Milorg D. 19 Rogaland. Han var medlem av Stavanger bystyre for Høyre 1956–1960. I perioden 1965–1967 var han president i Norges Golfforbund. I 1968 kjøpte han «Anna af Sand», som hadde havarert ved Kvitsøy, og restaurerte fartøyet tilbake til sitt opprinnelige utseende. I 1973 gav han «Anna af Sand» som gave til Stavanger Sjøfartsmuseum.

I 1966 opprettet han sammen med flere selskaper lokalisert i Oslo den første oljebasen i Norge, North Sea Exploration Services. I 1970 opprettet han Norway Supply Ships sammen med skipsmeglerfirmaet Joachim Grieg & Co. i Bergen, og han ble med det en av de første større skipsredere i Norge til å drive forsyningsskip i egen regi. I 1973 overtok han det franskbygde borefartøyet «West Venture», som ble det første borefartøy som ble registrert under norsk flagg.

Priser
------

* 1968 – Siddisprisen

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon
 |

Portal: Andre verdenskrig
**Erik Rasmussen** (nå **Erik Wallentin**), (født 13. oktober 1964) er en norsk radioprogramleder og journalist. Han har bakgrunn som programleder i Radio Sjøboden 1990–1994. I 1994 startet han i Reiseradioen, hvor han var programleder og reporter til 2004. I 2005 var han produsent. Resten av året arbeidet han som programleder i Nattsvermerne, Seinkveld, Helgeredaksjonen samt Nitimen, Nitimens lørdagsredaksjon og i Popquiz m.m.

Som frilanser har han også rukket andre ting, slik som konferansier- og reklameoppdrag, formidling av kurs og foredragsholdere og undervist i vinsmaking, samt internettresearch for journalister. Var daglig leder i Røyken Næringsråd i 50% stilling fra 2000 til 2004. Jobber nå i firmaet Red & White AS, som importerer vin. Bosatt i Røyken Kommune siden 1996. Han kommer opprinnelig fra Nøtterøy.

I 2013 tok han og flere familiemedlemmer tilbake slektsnavnet Wallentin.

Referanser
----------

1. ↑  www.redwhite.no: Pappspiker og radioansikt – selvportrett av en vinentusiast[*død lenke*]

Kilder
------

* 
* 
* 
* 
* 
* Arkivert 11. august 2020 hos Wayback Machine.
*
**Barnstaple** er hovedbyen i North Devon i England og muligens også det eldste borough i Storbritannia. Den er tidligere en havn ved elven, lokalisert ved det laveste krysningsstedet (vadestedet) i elven Taw som flyter ut i Bristolkanalen.

Fra 1300-tallet hadde byen lisens til å eksportere ull ettersom handelsmennene hevdet at byen hadde blitt erklært som en fri borough i angelsaksisk tid. Det førte til store rikdom for byen, hvis bysentrum fortsatt har bevart sitt middelalderske utforming og preg. Senere ble byen viktig import av ull fra Irland, men dens havn ble fylt opp av avleiringer og silt. Isteden utviklet den andre industrier som skipsbygging, støperier, og sagbruk. Dets marked fra viktoriansk tid har overlevd med dens høye glassvinduer og tømmertak på jernsøyler. Barnstaples jernbanestasjon er endestasjonen av en jernbanelinje fra Exeter som er kjent som Tarka Line.

Siden 1974 har Barnstaple vært et verdslig sogn styrt av et byråd. Sognet selv har en befolkning på 23 710 innbyggere per 2011, men for hele det urbane området er det 30 916 innbyggere. Om samtlige besetninger regnes med, Barnstaples byområde, er befolkningen på 53 514 innbyggere.

Referanser
----------

1. ↑  Great Scenic Railways in Devon and Cornwall Arkivert 7. juni 2007 hos Wayback Machine..
2. ↑  «Barnstaple Town Council». Arkivert fra originalen den 25. januar 2001.
3. ↑  «Barnstaple Town Study Report - October 2011» Arkivert 31. mars 2013 hos Wayback Machine. (PDF). *Northdevon.gov.uk*.

Litteratur
----------

* *Papers of Barnstaple Borough 1150-1950*, North Devon Record Office, B1.

Eksterne lenker
---------------

* (en) Barnstaple – kategori av bilder, video eller lyd på Commons Rediger på Wikidata
* Barnstaple Town Council Arkivert 27. september 2010 hos Wayback Machine.
* Barnstaple i Open Directory Project
* Barnstaple Town Centre Arkivert 12. oktober 2019 hos Wayback Machine.
* «Barnstaple» *Domesday Book*

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** VIAF **·** GND **·** LCCN **·** GeoNames **·** GeoNames **·** BBC Things **·** MusicBrainz
 |
***Zack and Miri Make a Porno*** er en amerikansk romantisk komediefilm fra 2008, regissert av Kevin Smith. Den er distribuert av The Weinstein Company, og har Seth Rogen og Elizabeth Banks i hovedrollene. Det ble utgitt i USA, den 31. oktober 2008.

Sammendrag
----------

Bestevennene Zack og Miri deler en leilighet i Pittsburgh. Miri jobber ved et kjøpesenter og Zack arbeider på en kaffebar, men de har ikke betalt regninger på flere måneder. Under en high school-reunion prøver Miri å forføre en tidligere klassekamerat Bobby Long, og Zack prater med Brandon – en homofil pornostjerne. Samme dag blir elektrisitet og vann i leiligheten deres avslått. Zack overbeviser en motvillig Miri, om at de skal lage en pornografisk film for å tjene mer penger.

Det oppstår flere komplikasjoner under innspillingen. Blant annet at stedet de bruker til å lage filmen blir revet ned, slik at alt film-utstyr og kostymer blir ødelagt. I tillegg begynner de å utvikle romantiske følelser for hverandre. Tre måneder senere gifter Zack og Miri seg, og de starter sitt eget produksjonsselskap, Zack og Miri Make Your Porno, som lager amatør-pornovideoer.

Rolleliste
----------

* Seth Rogen som Zack Brown
* Elizabeth Banks som Miri Linky
* Justin Long som Brandon
* Brandon Routh som Bobby Long

Eksterne lenker
---------------

* Offisielt nettsted Rediger på Wikidata
* (en) *Zack and Miri Make a Porno* på Internet Movie Database Rediger på Wikidata

* (no) *Zack and Miri Make a Porno* hos Filmfront Rediger på Wikidata

* (sv) *Zack and Miri Make a Porno* i Svensk Filmdatabas Rediger på Wikidata

* (da) *Zack and Miri Make a Porno* i Danmark Nationale Filminstitut Rediger på Wikidata

* (en) *Zack and Miri Make a Porno* på AllMovie Rediger på Wikidata

* (fr) *Zack and Miri Make a Porno* på Allociné Rediger på Wikidata

* (nl) *Zack and Miri Make a Porno* på MovieMeter Rediger på Wikidata

* (en) *Zack and Miri Make a Porno* på Turner Classic Movies Rediger på Wikidata

* (en) *Zack and Miri Make a Porno* på American Film Institute Rediger på Wikidata

* (en) *Zack and Miri Make a Porno* på Rotten Tomatoes Rediger på Wikidata
* Film-trailer, youtube.com
Endalen på kartet over SvalbardEndalenEndalenEndalen på kartet over Svalbard
**Endalen** er en rundt syv kilometer lang sidedal til Adventdalen på Spitsbergen, Svalbard. Den er en u-dal, med bratte sider og flat bunn. Den munner ut i Adventdalen mellom Bayfjellnosa og Lindholmhøgda, rundt fire kilometer øst for Longyearbyen. Øverst i dalen ligger Bogerbreen, som er kilde for Endalselva som renner gjennom dalen. Breen har en mektig morene med ganske brede smelteelver, som så vidt kan forseres.

Utsikt fra Adventdalen mot Endalen og Gruve 5
Om lag to kilometer innover fra Adventdalen ligger den nå nedlagte Gruve 5, på østsida av Endalen.

Navnet betyr «Dal nr. 1» og ble først brukt av det amerikanske selskapet Arctic Coal Co. som drev kullgruver i Longyeardalen, og som i 1916 ble overtatt av Store Norske.

I 1933 flyttet Store Norske et hus fra Todalen og over til Endalen, det ble brukt for anleggs- og fangstformål.

Endalen er et snøscooterfritt område. Man kan gå til fots eller på ski over til Colesdalen herfra, stien går langs den vestre fjellsida av dalen mens østsiden er full av rasblokker og vanskelig å forsere.

Referanser
----------

1. ↑  Endalen *Stadnamn i norske polarområde*, Norsk polarinstitutt, besøkt 5. mars 2013
2. ↑  Rosness, Gustav: *Norsk overvintringsfangst på Svalbard 1895-1940*, Norsk polarinstitutt Meddelelser nr 127, Oslo 1993, side 73.
3. ↑  «Snøskuterfrie område». Miljøstatus i Norge. Arkivert fra originalen 27. desember 2013. Besøkt 5. mars 2013.

Eksterne lenker
---------------

* Endalen *Stadnamn i norske polarområde*, Norsk polarinstitutt


|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
Analemma trykker på en globus, Globe Museum, Wien
Analemma plottet som sett fra Greenwich-observatoriet (breddegrad 51.48° nord, lengdegrad 0.0015° vest) ved middag.
**Analemma** i astronomien er en kurve som forestiller den endrende vinkelavstanden mellom et himmellegeme (vanligvis sola) og dets *middelposisjon* på himmelkula sett fra et annet himmellegeme (vanligvis jorda). Betegnelsen brukes når det observerte legemet synes, sett fra standplassen, å bevege seg på en måte som gjentas etter jevne mellomrom, slik som en gang i året eller en gang om dagen. Analemmaet er en lukket kurve som ikke endrer seg.

Fordi jordas årlige omdreining om sola er en bane som er elliptisk og skråstilt relativt til ekvatorplanet, vil en observatør på et fast punkt på jorda synes å se sola bevege seg i et analemma rundt en middelposisjon, og det tar et år å gjøre det. Middelposisjonen synes å dreie en gang rundt jorda hvert middelsoldøgn, på grunn av jordas rotasjon. Den daglige omdreiningen betraktes ikke som en middelverdi i form av et gjennomsnitt. Solas middelposisjon er derfor det samme stedet på himmelen den samme tiden hver dag, men ikke andre tider. Hvis den observerte posisjonen av sola plottes eller fotograferes på samme tid hver dag, eller med noen få dagers mellomrom, i et helt år, vil punktene beskrive analemmaet.

En alternativ, ekvivalent beskrivelse av solas analemma er en graf av solas deklinasjon plottet mot tidsjevningen.

Noen diagrammer av analemmaet er markert med posisjonene til sola på forskjellige datoer, med noen få dagers avstand, gjennom hele året. Med slike datomarkeringer, kan man ha god nytte av analemmaet i utregning av slike ting som tid for soloppgang og solnedgang. Uten datomarkeringer er bildene av analemmaet av liten praktisk nytte, bortsett fra som dekorasjon.

Analemmaet er et abstrakt konsept. Det har ingen fysisk eksistens bortsett fra i diagrammer og time-lapse fotografier. Likevel er det i vanlig språk ofte beskrevet som om det var et virkelig, synlig himmelobjekt.

|  |  |
| --- | --- |
| Oppslagsverk/autoritetsdata | Store norske leksikon **·** GND
 |
**Endediastolisk volum**, EDV, er den blodmengden som finnes i ventriklene (hjertekamrene) på slutten av diastolen (fylningsfasen av hjertekamrene). Diastolen er den ene hoveddelen av hjertets syklus, og den innebærer fyllingen av ventriklene når ventrikkelmuskulaturen er avslappet.

Økt EDV (bedre fylling av hjertet) fører automatisk til økt slagvolum (SV), uavhengig av ytre faktorer. Dette kalles for Starlings hjertelov. Denne loven bygger på det faktum at hjertemuskelfibrene har en optimal lengde når det gjelder å utøve kontraksjonskraft. Når fyllingen av hjertet øker, vil volumet i ventriklene på slutten av diastolen øke, og dermed vil muskelcellene strekkes nærmere sin optimale lengde. Dette øker kontraksjonskraften.

EDV påvirkes av ulike faktorer. EDV avhenger av den venøse tilbakestrømningen (totale mengden blod som hver av forkamrene mottar fra venene hvert minutt) og fyllingstiden. Den venøse tilbakestrømningen avhenger av:

* Bruken av muskel-vene-pumpa
* Bruken av respirasjonspumpa
* Blodvolumet
* Aktiviteten i det sympatiske nervesystemet

Hjertets slagvolum er differansen mellom hjertets fyllingsgrad (EDV) og hjertets evne til å pumpe ut blod (ESV, tømmingsgrad). Målinger har vist at selv om den venøse tilbakestrømningen øker ved anstrengelse, så er ingen vesentlig forskjell i EDV vist. Dette kommer av at fyllingstiden, lengden av diastolen, er for kort til å få optimal EDV. Dermed skyldes økt slagvolum redusert endesystolisk volum. Med andre ord: hjertet tømmer seg bedre. Forutsatt konstant hjertefrekvens, vil også minuttvolumet øke i takt med slagvolumet.
Vanlig verdi for EDV ved hvile er 130 ml.
**Barnombudsmannen** er et svensk statlig embede med oppgave å ivareta og informere om barns rettigheter med utgangspunkt i De forente nasjoners barnekonvensjon.

Barnombudsmannens kanselli ligger på adressen Norr Mälarstrand 6 i Stockholm. Kanselliet er organisert i en stab og fire avdelinger: Kanselliavdelingen, Juridisk avdeling, Informasjonsavdelingen, og Prosjekt- og utredningsavdelingen.

Den første svenske barneombudsmannen, Louise Sylwander, tiltrådte 1. juli 1993.

Liste over embetsinnehavere
---------------------------

* 1993–2001: Louise Nordenskiöld (da Louise Sylwander)
* 2001–2008: Lena Nyberg
* 2008–2017: Fredrik Malmberg
* 2017: Anita Wickström (konstituert)
* 2018: Anna Karin Hildingson Boqvist (konstituert)
* 2018–: Elisabeth Dahlin

Referanser
----------

1. ↑  «Om oss - Barnombudsmannen». *www.barnombudsmannen.se* **(svensk)**. 22. februar 2021. Besøkt 13. juli 2023.
2. ↑  «Elisabeth Dahlin utsedd till ny Barnombudsman». *Dagens Nyheter* **(svensk)**. 17. mai 2018. ISSN 1101-2447. Besøkt 13. juli 2023.

Eksterne lenker
---------------

* Offisielt nettsted Rediger på Wikidata
Timur eroberer Bagdad, folio fra en *Zafarnama* kalligrafert av Siraj al-Husaini, Metropolitan Museum of Art
***Zafarnama*** (ظفرنامه, det vil si *Seiersboken*) er en biografi av Timur Lenk fullført av den persiske historiker Sharaf ad-Din Ali Yazdi noen gang mellom 1424 og 28 (AH 828–832). Oppdragsgiver var Ibrahim Sultan, Timurs barnebarn. Boken er en av de best kjente kilder til Timurs liv. Yazdi bygde i stor grad på en tidligere biografi om Timur, også kalt *Zafarnama*, skrevet av Nizam ad-Din Shami i 1404.

François Pétis de la Croix oversatte den til fransk i 1722, og året etter ble den videreoversatt til engelsk.

Referanser
----------

1. ↑  Woods, John E. (april 1987). «The Rise of Tīmūrid Historiography». *Journal of Near Eastern Studies*. 46 (2): 86, 99–101.

Eksterne lenker
---------------

* The 1723 English version of François Pétis de la Croix's translation at the Internet Archive: volumes 1 and 2

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Analog Science Fiction and Fact***, tidligere ***Astounding Stories***, er et amerikansk magasin for science fiction som har vært utgitt siden januar 1930. Den første utgiveren, Clayton Publishing Co. la ned magasinet i 1933, men ble oppkjøpt av Street & Smith Corp. allerede samme år. Magasinet var i perioden 1938-1971 redigert av John W. Campbell, som oppdaget talenter som Lester del Rey, Theodore Sturgeon, Clifford D. Simak, Isaac Asimov og L. Ron Hubbard. Campbell valgte å endre navnet til Analog i 1960.

Senere utgivere av bladet har vært Condé Nast 1962-1980, Davis Publications 1980-1992 og Dell Magazines fra 1992. Redaktørene før Campbell var Harry Bates 1930-1933 og F. Orlin Tremaine 1933-1937. Etter Campbell fulgte Ben Bova 1972-1978, Stanley Schmidt 1978-2012 og så Trevor Quachri.

En lang rekke Hugo- og Nebulapriser er tildelt fortellinger som har blitt publisert først i Analog.

Referanser
----------

1. ↑  The Pulp Magazines Project om *Astounding Stories*, senere *Analog Science Fiction and Fact* Arkivert 28. mai 2016 hos Wayback Machine.
2. ↑  *The Encyclopedia of Science Fiction* om *Analog*

  


|  |  |
| --- | --- |
| Oppslagsverk/autoritetsdata | Encyclopædia Britannica **·** ISSN
 |
**Endecatomidae** er en liten familie av biller. De blir av og til regnet som en underfamilie av hettebiller (Bostrichidae). Veldig lite synes å være kjent om disse billene. Én art finnes i Mellom-Europa.

Utseende
--------

(Basert på *Endecatomus lanatus*. Enkelte trekk kan kanskje ikke gjelde for de andre artene). Sylindriske, blanke biller. **Hodet** er fremstrakt, ganske bredt, med ovale fasettøyne. Antennene er omtrent så lange som hodet er bredt, 11-leddede, med en tre-leddet kølle. **Brystskjoldet** (pronotum) er omtrent halvsirkelformet sett ovenfra, grovt rynkete punktert, med lange, lyse hår som danner et hvirvelmønster. **Dekkvingene** er parallellsidige, omtrent rektangulære sett ovenfra, overflaten er blank og glatt. De er dekket av små knøler som danner et grovt nettmønster. Knølene bærer lange, lyse, krøllete hår. **Beina** er korte og slanke, føttene er 5-leddete, det ytterste leddet er omtrent så langt som de fire innerste til sammen.

Levevis
-------

Ingenting synes å være kjent om biologien til disse billene. Siden mange av de nærtstående gruppene er treborende er det sannsynlig at endecatomidene også er det.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Infraordenen Bostrichiformia
			* Overfamilien Bore- og hettebiller, Bostrichoidea
				+ Familien Endecatomidae LeConte, 1861 (ev. underfamilie av Hettebiller, Bostrichidae)
					- Slekten *Endecatomus* Mellié, 1847
						* *Endecatomus dorsalis* Mellié, 1848 – Øst-Asia
						* *Endecatomus lanatus* Lesne – Øst-Asia: Russland
						* *Endecatomus reticulatus* (Herbst, 1793) – Mellom-Europa
						* *Endecatomus rugosus* (Randall, 1838) – Nord-Amerika

Kilder
------

Endecatomidae, i *Glosario de Insectos de Argentina y el mundo* (Tekst på spansk, med bilde av *Endecatomus*):

Eksterne lenker
---------------

* (en) *Endecatomidae* i Global Biodiversity Information Facility Rediger på Wikidata

* (en) *Endecatomidae* hos Fauna Europaea Rediger på Wikidata

* (en) *Endecatomidae* hos Fossilworks Rediger på Wikidata

* (en) *Endecatomidae* hos ITIS Rediger på Wikidata

* (en) *Endecatomidae* hos NCBI Rediger på Wikidata

* (en) *Kategori:Endecatomidae* – bilder, video eller lyd på Wikimedia Commons Rediger på Wikidata

* *Endecatomidae* – detaljert informasjon på Wikispecies Rediger på Wikidata
**1. FC Köln Frauen** (tidligere kjent som **FFC Brauweiler Pulheim 2000**) er en tysk kvinnelig fotballklubb fra Köln i Nordrhein-Westfalen. Laget har vunnet Bundesliga en gang.

Historie
--------

I 1974 dannet Grün-Weiß Brauweiler et kvinnelag etter initiativ av Thomas Meyer. Laget kom tidlig med i den øverste divisjonen, som da var regionalisert, og rykket øyeblikkelig opp etter nedrykk i 1980 og 1986. Da Bundesliga for kvinner ble dannet, var derimot ikke Brauweiler gode nok, og begynte i den nest øverste divisjonen. Den første sesongen var en storhetstid for dem, da de rykket rett opp og vant cupfinalen. Per i dag er Grün-Weiß Brauweiler det eneste laget som har vunnet cupfinalen uten å ha spilt i den øverste divisjonen (akkurat som Medkila i Norge).

I sin første sesong for laget spilte de seg til finalen, der de tapte for TSV Siegen. Deretter kom det i serien en rekke semifinaletap (fram til 1997-98-sesongen ble serien spilt i to avdelinger, der de to beste i hver avdeling møtte hverandre til semifinaler). Brauweiler vant imidlertid også cupen i 1993, før de i 1996-97 vant både Bundesliga og cupen. Deretter falt laget noe ned i to sesonger, før de etablerte seg på øvre halvdel.

Kvinnelaget fulgte strømmen av tyske kvinnelag som hadde brutt fra herrelaget, og i 2000 ble laget selvstendig under det nye navnet FFC Brauweiler Pulheim. En nysignering ble den gamle Grün-Weiss spiller og landslagskaptein Silke Rottenberg. I sin første sesong under det nye navnet ble det en 4.-plass. Laget ble imidlertid dårligere, og i 2003-04-sesongen rykket de ned. Laget rykket rett opp igjen, og greide seg såvidt i første sesong etter opprykket, men i 2006-07-sesongen hadde laget, så godt som uten stjerner, ingen mulighet, og gikk gjennom sesongen uten å ta et eneste poeng. Det ble nok et nedrykk sesongen etter, men Brauweiler rykket opp til den nest øverste divisjonen igjen.

De bestemte seg foran 2009-2010-sesongen å oppløse laget og ble medlem av 1. FC Köln. I 2015 rykket de opp til Bundesligaen i fotball for kvinner.

Meritter
--------

* Tysk seriemester: 1997
* DFB-cup-vinner: 1991, 1994, 1997
* Supercup-vinner: 1994, 1997

Referanser
----------

1. ↑  Frauen | 26.04.2015 FC-Frauen schlagen Frankfurt II Aufstieg in die Bundesliga

Eksterne lenker
---------------

* Offisielt nettsted Rediger på Wikidata

* (en) 1. FC Köln (women) – kategori av bilder, video eller lyd på Commons Rediger på Wikidata

Portal: Tyskland
Jonas Rein
***Den norske Tilskuer*** var navnet på to tidsskrifter som utkom på 1800-tallet i Norge.

På slutten av 1700-tallet fantes det et tidsskrift med navnet *Den danske Tilskuer* i Danmark. Dette navnet var en etterligning av det engelske *Spectator*.

*Den norske Tilskuer* i Bergen
------------------------------

Fra 1817 til 1821 utga Jonas Rein, Christian Magnus Falsen og Herman Foss tidsskriftet *Den norske Tilskuer* fra Bergen. Hjalmar Christensen omtaler det som «det betydeligste periodiske Skrift, som udkommer udenfor Kristiania i dette første Udviklingsstadium af det 19de Aarhundredes norske Aandsliv».[1] Men *Den norske Tilskuer* opphørte da Jonas Rein døde i 1821, og Falsen og Foss beveget seg bort fra hverandre i politiske anskuelser.

Daas *norske Tilskuer*
----------------------

Fra 1851 til 1853 utga Ludvig Kristensen Daa et tidsskrift som gjenopptok navnet *Den norske Tilskuer*. Her skrev Bernhard Roggen en del litteraturkritikk.

Referanser
----------

1. ↑  Hj. Christensen, «Den norske Presses Udvikling i det 19de Aarhundrede», i *Bergens Tidende* 1905

Eksterne lenker
---------------

* Knut L. Espelid: «Den norske Tilskuer», i *Bergens Tidende* 27. april 1968
«**96 Quite Bitter Beings**» er en sang av rockebandet CKY lansert i 1999 på albumet *Volume 1*. Sangen handler om innbyggerne i den fiktive byen Hellview i ingenmannsland, som dreper hvem som helst som nærmer seg byen deres. Sangen regnes for å være CKYs gjennombrudd og bandets mest anerkjente sang. Den er en del av soundtracket på spillet Tony Hawk's Pro Skater 3 og CKY-videoene (som er produsert av den profesjonelle skateren Bam Margera, trommeslageren Jess Margeras bror).

Musikkvideo
-----------

En musikkvideo til sangen ble laget. Den ble produsert av Bam Margera og viser bandet som spiller og en biljaktscene mellom Bam og vennene hans. Bare 50 eksemplarer av denne singlen/demoen ble laget.

Sporliste
---------

CD-single (2000)

1. «96 Quite Bitter Beings»
2. «The Human Drive In Hi-Fi»

Kilder
------

* (en) 96 Quite Bitter Beings på Discogs

| * v
* d
* r
CKY |
| --- |
| Medlemmer | Deron Miller **·** Chad Ginsburg **·** Jess Margera **·** Matt Deis |
| Studioalbum | *Volume 1* (1999) **·** *Volume 2* (1999) **·** *Infiltrate•Destroy•Rebuild* (2002) **·** *An Ånswer Can Be Found* (2005) |
| Relaterte artikler | Gnarkill **·** Foreign Objects **·** oiL **·** Rudy + Blitz |
Sankt Drostan nevnes i *Book of Deer*.**Sankt Drostan** (død tidlig på 600-tallet), også nevnt som *Drostanus*, *Drustan*, *Dustan* og *Throstan*, var grunnlegger og abbed av det skotske klosteret Old Deer i Aberdeenshire. Hans relikvier ble overført til kirken ved New Aberdour og hans hellige brønn ligger like ved. Sankt Drostans dag er 11. juli. Vannet fra *Sankt Drostans brønn* er etter sigende en viktig ingrediens i *Aberlour Pure Single Highland Malt Whisky*.

Liv
---

Drostan er en skotsk abbed som levde en gang på slutten av 500-tallet. Alt som er kjent om ham er funnet i *Breviarium Aberdonense* og i *Book of Deer'*, et manuskript fra 800-tallet som nå er i universitetsbiblioteket i University of Cambridge, men disse to redegjørelsene er ikke innbyrdes samstemte i alle detaljer. En versjon om tilsynelatende samme helgen opplyser at han var av kongelig walisisk ætt.

Han synes å ha tilhørt den kongelige familie på Irland. Hans fars navn skal ha vært *Cosgrach*. Etter å ha vist tegn på et religiøst kall ble han i ung alder fostret av sankt Columba av Iona som underviste ham og ga ham munkekappen. Drostan fulgte Columba da han besøkte Aberdour i Buchan, omtrent 72 km fra Aberdeen. Den piktiske herskeren i landet ga dem setet Deir (Deer) ved Peterhead, rundt 20 km inn i landet hvor de etablerte et kloster. Da Columba dro tilbake til Iona etterlot han Drostan som abbed for den nyetablerte klosteret. Da abbeden av Dalquhongale (Holywood) døde noen år senere var det Drostan som etterfulgte ham.

Senere, etter å ha følt et kall for ensomhet, gikk han av som abbed, dro lengre nord og ble en eremitt ved Glenesk i Angus. Her ble hans hellighet en tiltrekning for de fattige og trengende, og mange mirakler ble tilskrevet ham, inkludert i å gi synet tilbake til en prest ved navn Symon. Etter hans død ble hans relikvier overført til Arberdour i Fife og oppbevart der. Aberdeen-breviaret feirer ham den 15. desember. Klosteret Old Deer, som har falt i ruiner, ble gjenoppbygd av munker fra cistercienserordenen i 1213 og fortsatte fram til den skotske reformasjonen. Hans helliggjøring ble stadfestet i den 11. juli 1898 av pave Leo XIII.

Litteratur
----------

* «St. Drostan», *The Oxford Dictionary of Saints*; red. David Hugh Farmer; Oxford: Oxford University Press, 1987.

Eksterne lenker
---------------

* katolsk.no: Den hellige Drostan av Glenesk ( -~610)
* Drostan.org: Who was Drostan?
* Catholic Encyclopedia: St. Drostan

Portal: Historie
**Den britiske gruvearbeiderstreiken** var en stor arbeidskonflikt som rammet Storbritannias kullgruveindustri i årene 1984 og 1985. Streiken regnes som et avgjørende punkt i den britiske arbeiderbevegelsens historie, og sees ofte som slutten på fagbevegelsens storhetstid i landet. 

Kullgruveindustrien var i stor grad nasjonalisert, og sterkt subsidiert. Regjeringen og dens støttespillere mente at industrien var døende, og at man på et tidspunkt måtte slutte å holde den i live gjennom økonomisk støtte. Kritikere påpekte at Storbritannia hadde en større produktivitet i kullgruveindustrien enn andre steder i Europa og Nord-Amerika, og at problemet var at den britiske industrien fikk mindre subsidier enn konkurrenter i andre land. 

Streiken endte med at National Union of Mineworkers (NUM) led nederlag. Conservative Party kunne dermed fortsette med sitt program for et fritt marked med privat eierskap og mindre subisider. NUMs politiske makt var fullstendig knust, og noen få år senere gikk Labour Party vekk fra sin tradisjonelle sosialistiske agenda. 

Konflikten førte til dype konflikter i det britiske samfunnet. Det var ved flere tilfeller sammenstøt mellom streikende og streikebrytere. Politiet ble sterkt kritisert av mange for sin rolle i disse sammenstøtene, fordi mange mente politiet tok side i konflikten. 

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data)
 |
**Andrijana Vuckovic** (født 18. oktober 1983 i Serbia) er en klassisk pianist, produsent, og grunnlegger og eier av Kolibri Musikkakademi.

Utdanning og arbeid
-------------------

Hun har en bachelor og master i utøvende piano og musikkpedagogikk fra Musikkakademiet i Beograd, Serbia, hvor hun studerte fra 2001 til 2006. Senere har hun gjennomført mastergradstudier i utøvende piano ved Barratt Due musikkinstitutt med professor Jiří Hlinka.

Vuckovic har mer enn 10 års erfaring med undervisning av elever i Norge og utlandet og er godkjent pedagog av Oslo Musikklærerforening. 

Hun har vært klaverprofessor og akkompaganatør for strykere og sangere ved Srednja muzicka skola u Smederevu og Srednja muzicka skola u Lazarevcu (videregående musikkskoler), pianist ved Kunsthøgskolen i Oslo og ved Den Norske Opera & Ballett.

I 2010 startet hun Kolibri Musikkakademi.

Eksterne lenker
---------------

* Kolibri Musikkakademi   kolibrimusikkakademi.no kolibrimusikkakademi.no
* musikkpedagogene.no  Arkivert 20. juni 2015 hos Wayback Machine.
* omlf.no  Arkivert 20. juni 2015 hos Wayback Machine.
**Den bretonske varianten** (fransk: *le variant breton*), kalt så i almenheten ettersom den ble detektert i den franske landsdelen Bretagne, er en variant av SARS-CoV-2, det koronaviruset som fører til covid-19. Det særegne ved varianten er at ingen av de senere identifiserte smittetilfeller lot seg fange opp av de alminnelig utbredte og benyttede testmetoder. 

Det var i midten av mars 2021 at den såkalt «bretonske» 20C-varianten (20C er tilhørighet i Nextstrain-systemet) ble detektert hos en rekke pasienter med covid-19-symptomer. De var knyttet til en klynge ved sykehussenteret i byen Lannion (departementet Côtes d'Armor). Det særegne og urovekkende var at deres PCR-tester var negative.

Direction générale de la santé (DGS - det franske helsedirektorat) satte i gang undersøkelser. Institut Pasteur fant ni mutasjoner av en region av viruset som koder protein S men også i andre virale regioner..

DGS tilføyde den 16. mars at varianten ikke syntes å være mer smittsomme, eller å forårsake et mer alvorlig sykdomsforløp. Det særegne var at PCR-testene var negative, det vil si at smittede personer som er asymptomatiske og som har fått negative testesvar, likevel er smittsomme for andre.

Referanser
----------

1. ↑  «Après l'anglais, le sud-africain, le brésilien, voici le variant breton de la Covid-19». *Nice-Matin* **(fransk)**. 16. mars 2021. Besøkt 19. mars 2021.
2. ↑  «Comment le « variant breton » peut-il échapper aux tests PCR ?». *Numerama* **(fransk)**. 17. mars 2021. Besøkt 19. mars 2021.
3. ↑  «Pourquoi le « variant breton » est-il appelé « variant 20C » ?». *Le Telegramme* **(fransk)**. 16. mars 2021. Besøkt 19. mars 2021.
Bygningen i Jajce hvor AVNOJ holdt sin andre konferanse 21.-29. november 1943
AVNOJ-proklamasjonen av 29. november 1943, som senere skulle ligge til grunn for Den sosialistiske føderale republikken Jugoslavia
**Antifascistiske råd for nasjonal frigjøring av Jugoslavia** (serbokroatisk:*Antifašističko V(ij)eće Narodnog Oslobođenja Jugoslavije*, ***AVNOJ***) var den politiske paraplyorganisasjonen for de forskjellige motstandsbevegelsene som eksistert i Jugoslavia under andre verdenskrig.

Den ble etablert 26. november 1942 for å administrere områder som var under partisanenes kontroll, og ble ledet av de mest sentrale motstandsstyrkene i Jugoslavia.

Første forsamling
-----------------

Den første forsamling av AVNOJ ble avholdt 26. november 1942 i Bihać, nordvest i Bosnia. Denne stiftet paraplyorganisasjonen og valgte en komité under ledelse av Josip Broz Tito, og bestod av både kommunister og ikke-kommunister. Forsamlingen vedtok støtte til:

* Demokrati
* Rettigheter for etniske minoriteter
* Beskyttelse av privat eiendomsrett
* Frihet for alle grupper til å drive næruingsvirksomhet

Andre forsamling
----------------

Den andre forsamling av AVNOJ ble avholdt 21. – 29. november 1943 i Jajce i det sentrale Bosnia. Her ble det vedtatt en rekke resolusjoner og proklamasjoner som blant annet la grunnlaget for Den sosialistiske føderale republikken Jugoslavia etter krigen. Blant disse var

* Å etablere et føderalt Jugoslavia hvor alle seks republikker skulle være likeverdige
* Å velge et råd som skulle fungere som en midlertidig regjering
* Utnevne Tito til marskalk av Jugoslavia og statsminister
* Å erstatte den jugoslaviske eksil-regjeringen
* Å nekte Petar II av Jugoslavia adgang til landet før det var avholdt en folkeavstemning om monarkiet

Stalin hadde ikke blitt informert om møtet på forhånd og nektet å godkjenne AVNOJ som en midlertidig regjering. De vestlige allierte godkjente imidlertid denne og aksepterte at de representerte den eneste reelle militære motstanden mot de tyske okkupantene. I desember samme år, gikk Stalin med på å støtte AVNOJ.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NLA
 |

Portal: Andre verdenskrig
**Den cispadanske republikk** (***Repubblica Cispadana*** - fra latinsk *cis* = *på denne siden (sett fra Roma) av* + «Padana» = *elven po*) var en kortvarig republikk i det nordlige Italia, opprettet i 1796 under den franske hærs beskyttelse og ledet av Napoléon Bonaparte. Det påfølgende år ble den innlemmet i den da opprettede cisalpinske republikk.

Den 16. oktober 1796 ble det avholdt en kongress i Modena der representanter fra provinsene Modena, Bologna, Ferrara og Reggio Emilia proklamerte disse fire provinser som en ny *Repubblica Cispadana*. Det var Napoleon og hans styrker som stod bak, og tiltaket hadde for øye å utbre den franske revolusjon og Frankrikes maktområde. Kongressen innbød også andre provinser i Italia om å tilslutte seg den nye republikk. 

Det ble dannet et borgervern bestående av ridende jegere og av artilleri. Den 7. januar 1797 dannet kongressen regjering. 

Den 9. juli slo Den cispadanske republikk seg sammen med Den transpadanske republikk og dannet Den cisalpinske republikk.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |
**Iver Kristian Bjerkestrand** (født 7. juli 1987 i Lørenskog) er en norsk alpinist og kjører for alpinklubben NERO.

Karriere
--------

Iver Bjerkestrand startet sin internasjonale karriere i 2002 allerede som femtenåring da han debuterte i FIS- renn. Hans første pallplassering i FIS-renn kom i 2006 i Oppdal. Han har totalt 10 seiere, 8 andreplasser og 6 tredjeplasser i FIS-renn. Han debuterte i Europacupen 02/12-07 i Åre og ble nr. 33. Han har 1 tredjeplass og har vært inne 5 ganger blant topp 10 i Europacupen. 
Debuten hans i verdenscupen kom i 2008 i Sölden (Storslalåm) og han har kjørt 11 ganger i verdenscupen. 13/03-11 kom hans første Worldcup-poeng da han kjørte inn til en sterk 26.-plass på hjemmebane i Kvitfjell. 
Iver Bjerkestrand har bemerket seg her hjemme med sterke resultater i NM og da han vant kongepokalen i 2009 som det store høydepunktet.

Referanser
----------

Eksterne lenker
---------------

* (en) Iver Bjerkestrand – FIS (alpint) Rediger på Wikidata

* (en) Iver Bjerkestrand – ski-db.com Rediger på Wikidata
**Den siste av McDuck-klanen** (engelsk: The last of the Clan McDuck) er en Disney-tegneseriehistorie skrevet og tegnet av Don Rosa. Første opptreden var i Uncle Scrooge nr. #285
april, 1994. Dette er kapittel 1 i Skrue McDucks liv og levnet. Historiens tidsrom er 1867-1880

Handling
--------

I denne første episoden møter vi en ung Skrue hjemme i Glasgow, Skottland. Skrue og faren, Fergus McDuck, minnes fordums klan-stolthet ute ved McDuck-godset, som står i fare for å bli solgt til Wiskervillene, en konkurrerende klan. En skrekkelig hund har nemlig hjemsøkt alle McDucker som har forsøkt å bo på slottet siden 1675. Hunden er Wiskervillenes verk for å kunne overta eiendommen. Slottet kan reddes, men det avhenger av at McDuckene finner en skatt som skal finnes på slottet. Men den er håpløs å finne, så Skrues far gir opp. Men ikke Skrue. Til fødselsdagen får han skopusseutstyr av faren, og med det tjener han sin første mynt (les:lykketiøringen). Men Skrue ble lurt; mynten er verdiløs. Dette gjør at Skrue bestemmer seg for aldri å bli svindlet mer, og han moderniserer bedriften. Etter hvert starter han også salg av torv som brensel i den rike delen av byen.

Torva skjærer Skrue ute ved McDuck-godset, mens han drømmer om at slottet en dag skal framstå i fordums prakt. En dag kommer han over Wiskervillene, som plyndrer graver på McDuckenes klankirkegård. De jager Skrue inn i slottet, hvor han treffer gjenferdet av hertug Kvakkesen, en av forfedrene til Skrue. Dette inspirerer Skrue til å ta opp kampen mot Wiskervillene. Han fyller en rustning med torv, plasserer den på hesten sin og setter fyr på torva. Det skremmende synet får Wiskervillene til å flykte hals over hode. Ett poeng til McDuckene.

Skrue tar etter hvert hyre på en kvegbåt som skal til New Orleans. Han forlater familien og tar ut i den store verden. Med seg får han familieklenodiene: et gebiss i gull og et lommeur i sølv.

Barks-kjennetegn
----------------

Rosa bruker søstrene til Skrue, Lillegull og Penny, for første gang i denne episoden. Søstrene stammer fra et stamtre Barks laget til eget bruk i 1950-åra. Det nevnes også mange McDuck-forfedre. De fleste stammer fra "Det gamle slottets hemmelighet" (kjempeboka "jeg, Onkel Skrue", 1975). Hunden ble brukt av Barks i historien "Hunden fra Wiskerville" (DD nr.6/1961). I "Det magiske timeglasset" (jubileumsbok "fin gammel årgang", 1985) forteller Skrue at han jobbet seg til USA på et kvegskip.
**Iver Andreas Rasmussen Ræstad** (født 13. februar 1863 på Otterøya i Aukra, død 1. februar 1946 samme sted) var en norsk gårdbruker, fisker og politiker for Venstre.

Ræstad fikk utdanning på Romsdal amtsskole. Han jobba på farsgården, som han overtok i 1890. Ved sida av dette dreiv han fra 14-års-alderen vinterfiske i rundt 35 år, mer enn tjue av disse som høvedsmann. Fra 1919 til 1934 var han oppsynsbetjent ved fisket i Romsdal.

Fra 1886 var han aktiv i kommunens styring og organisasjonsliv, først som medlem av likningsnemnda og formann og kasserer i et lokalt brannforsikringsselskap. Fra 1902 til 1907 og igjen fra 1914 til 1916 var han medlem av Aukra herredsstyre. I 1923 blei kommunen delt, og Ræstad var varaordfører i Sør-Aukra 1924–25. Han var med å stifte Otterøen Landbruksforening og var formann i denne i ti år.

Ræstad var fast representant på Stortinget fra Romsdal krets i Romsdals amt i perioden 1916–18 og var da medlem av konstitusjonskomiteen. Han var vararepresentant fra samme krets i periodene 1910–12 og 1913–15. Han møtte tidvis på Tinget i 1912 (for Ole Beyer Høstmark) og i 1914 og 1915 (for Birger Stuevold-Hansen). Han var videre vararepresentant for Møre og Rauma krets 1919–21 og møtte da en måneds tid i 1921 (for Knut Otterlei).

Referanser
----------

1. 1 2   Stortinget og statsrådet : 1915–1945. B. 1 : Biografier, side(r) 613[Hentet fra Wikidata]
2. ↑   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 737[Hentet fra Wikidata]
3. 1 2 3 4  Vilhelm Haffner: *Stortinget og statsrådet 1915–1945*, bind 1, Oslo 1949, side 613–614.

Eksterne lenker
---------------

* (no) Iver Andreas Rasmussen Ræstad hos Norsk senter for forskningsdata politikerarkiv (nedlagt) Rediger på Wikidata
Antigener (øverst) og antistoff
**Antigener** er molekyler som kan fremkalle en immunologisk respons, især dannelse av antistoffer. Antigener er vanligvis proteiner eller polysakkarider, men kan være ethvert molekyl, inklusive små haptener bundet til et bæreprotein. Ordet er en slags forkortelse av «anti(stoff)gen(ererende)».

Antigeners opphav
-----------------

### Eksogene antigener

Mikroorganismer kan være bakterier, virus, sopp og parasitter. Bakterier kan skille ut fordøyelsesenzymer som virker som giftstoffer på kroppens celler. Virus kan trenge inn i kroppens celler og formere seg der.

Antigener kan også være vev fra andre personer som blodtypeantigener vi får i oss ved blodoverføring eller vev som settes inn ved organtransplantasjon.

Antigener finnes overalt både i naturen og på kroppen. Kroppen skiller mellom de mikroorganismene som er velkjente og som vi er født med, og de som er fremmede for immunforsvaret vårt. De fremmede mikroorganismene, antigenene, setter i gang immunreaksjoner.

### Endogene antigener

I hornhinnen er det et protein som er godt skjermet fra immunapparatet. Ved skader av hornhinnen kan kroppen begynne å lage et antistoff mot dette proteinet, som gjør at begge hornhinnene blir matte. Denne sykdommen kalles sympatisk oftalmi.

Litteratur
----------

* Madigan, Michael T.; Martinko, John M.; Stahl, David A.; Clark, David P.; Brock, Thomas D. (2012). *Brock Biology of Microorganisms* (13 utg.). Boston, Mass. Pearson. ISBN 032173551X.
* Alberts, Bruce (2014). *Essential Cell Biology* (4 utg.). New York. Garland Science. ISBN 9780815344551.
* Alberts, Bruce; Wilson, John H.; Hunt, Tim (2015). *Molecular biology of the cell* (6 utg.). New York. Garland Science.
* Sadava, David E. (2008). *Life : The Science of Biology* (8 utg.). Sunderland, Mass. Sinauer Associates.
* Sand, Olav; Sjaastad, Øystein V.; Haug, Egil; Toverud, Kari (2014). *Menneskets fysiologi* (2 utg.). Oslo. Gyldendal akademisk. ISBN 9788205423411.
* Widmaier, Eric P.; Raff, Hershel; Strang, Kevin T. (2014). *Vander's human physiology : the mechanisms of body function* (13 utg.). New York. McGraw-Hill. ISBN 9781259080821.
* Rang, H. P.; Dale, M. M.; Ritter, J. M.; Moore, P. K. (2003). Pharmacology (5 utg.). Elsevier Limited. ISBN 0-443-07145-4.
* Rang, H. P.; Dale, M. M.; Ritter, J. M.; Flower, R. J.; Henderson, G. (2012). Pharmacology (7 utg.). Elsevier, Churchill Livingstone. ISBN 978-0-7020-3471-8.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Universalis **·** GND **·** LCCN **·** BNF **·** BNF (data) **·** NKC
 |
**Iver Knudsen Lykke** (født 19. september 1790, død 6. juli 1865) var en norsk kjøpmann. 

Han tok slektsnavn etter gården han vokste opp på, Nylykken på Kvikne. Han fikk borgerskap som høker i Trondheim i 1830 og som kjøpmann i 1836. Dette ble begynnelsen på familiebedriften I.K. Lykke, som fremdeles eies av Lykke-familien og driver dagligvarehandel i Bunnpris-kjeden.

Ved siden av forretningene engasjerte han seg i misjonsarbeid, velgjørenhet og offentlige verv.

Han var gift med Jacobina Michalie Pedersdatter Tangen, som har blitt beskrevet som «et utpreget handelsgeni». Med henne fikk han sønnen Peder Tangen Lykke, som overtok familiebedriften. Peder ble far til Ivar Lykke, som overtok familiebedriften og ellers ble statsminister og stortingspresident.

Referanser
----------

1. ↑   www.strindahistorielag.no[Hentet fra Wikidata]
2. 1 2 3  Schmidt, Olaus (1980). *I.K. Lykke 150 år 1830–1980*. Trondheim. s. 7–17.
3. ↑  Fløistad, Anders (1945). *Skogstad og Stae-ættene fra Kvikne: et slektsregister*. Trondheim. s. 35–53.

Se også
-------

* Lykke (slekt fra Trondheim)

|  |  |
| --- | --- |
| Oppslagsverk/autoritetsdata | Wikistrinda **·** Lokalhistoriewiki **·** Historisk befolkningsregister **·** Geni
 |